section_heading: Spojevi
paragraph_text: Spojevi su fokus ekspanzije The Sims 2: Nightlife, što gradnju veze s drugim Simom čini mnogo lakšom. Kao i u stvarnom životu, spoj počinje pitanjem drugog Sima na spoj. Kada je ponuda prihvaćena, pojavljuje se ploča na ekranu sa satom koji pokazuje koliko je vremena ostalo do kraja spoja, kao i mjerač koji pokazuje koliko je uspješan spoj. Prednost ove ploče jest to da je moguće vidjeti Želje i Strahove drugog Sima, što spoj može lako pretvoriti u san (ili u noćnu moru). Svaka ispunjena Želja (kao što je zajedničko večeranje ili plesanje) produžuje vrijeme spoja.